
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2774 

31 Οκτωβρίου 2013 


ΑΠΟΦΑΣΕΙ Σ 

Αριθμ. Δ18Α 5038645 ΕΞ2013 

Προϋποθέσεις, δικαιολογητικά και διαδικασία χορήγη¬ 
σης απαλλαγής από το τέλος ταξινόμησης και τα 
τέλη κυκλοφορίας επιβατικών αυτοκινήτων που πα- 
ραλαμβάνονται από ανάπηρους'Ελληνες πολίτες και 
πολίτες των άλλων κρατών μελών της Ευρωπαϊκής 
Ένωσης. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 1 και 4 του ν. 490/76 (ΦΕΚ 
331/Α'), όπως ισχύει. 

2) Τις διατάξεις της παραγράφου 1 και την εξουσιο- 
δοτική διάταξη της παραγράφου 8 του άρθρου 16 του 
ν. 1798/88 (ΦΕΚ 166/Α'), όπως ισχύουν. 

3) Την αριθμ. Δ18Α 5038263/23-10-2013 κοινή υπουρ¬ 
γική απόφαση «Διαδικασία ιατρικής εξέτασης ατόμων 
με αναπηρίες για τη χορήγηση της απαλλαγής από το 
τέλος ταξινόμησης και τα τέλη κυκλοφορίας αυτοκι¬ 
νήτων οχημάτων που παραλαμβάνονται από άτομα με 
αναπηρίες του άρθρου 16 παράγραφος 1 του ν. 1798/88 
(ΦΕΚ 166/Α') με βάση ιατρικές γνωματεύσεις των Κέ¬ 
ντρων Πιστοποίησης Αναπηρίας (ΚΕ.Π.Α.) του ΙΚΑ-ΕΤΑΜ» 
(ΦΕΚ 2710/Β'). 

4) Την αριθμ. Δ. 795/63/2-2-77 (ΦΕΚ 83/Β') ΑΥΟ «Περί 
εξουσιοδοτήσεως Τελωνειακών Αρχών δια την απ’ ευ¬ 
θείας υπ’ αυτών ατελή παράδοσιν επιβατικών αυτοκινή¬ 
των και λοιπών ειδών εις τους αναπήρους πολέμου και 
λοιπός κατηγορίας δικαιούχων αναπήρων προσώπων». 

5) Το Π.Δ. 185/2009 «Ανασύσταση του Υπουργείου Οι¬ 
κονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και υπαγω¬ 
γή στο Υπουργείο Εσωτερικών της Γενικής Γραμματεί- 
ας Μακεδονίας - Θράκης και της Γ ενικής Γ ραμματείας 
Αιγαίου και Νησιωτικής Πολιτικής» (ΦΕΚ 213/Α'), καθώς 
και το Π.Δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ 221/Α'). 

6) Τις διατάξεις του Π.Δ. 63/2005 (ΦΕΚ 98/ Α722.04.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

7) Την αριθμ. ΥΠΟΙΚ 07927 ΕΞ/19-9-2012 απόφαση του 
Πρωθυπουργού και του Υπουργού Οικονομικών περί 


ανάθεσης αρμοδιοτήτων στον Υφυπουργό Οικονομικών 
(ΦΕΚ 2574/Β'). 

8) Την αριθμ. Δ6Α 1015213ΕΞ2013/28-1-2013 απόφαση 
Υπουργού και Υφυπουργού Οικονομικών αναφορικά με 
μεταβίβαση αρμοδιοτήτων στον Γ ενικό Γ ραμματέα της 
Γ ενικής Γ ραμματείας Δημοσίων Εσόδων του Υπουργείου 
Οικονομικών (ΦΕΚ 130/Β'). 

9) Ότι με τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
δεδομένου ότι θεσπίζεται διαδικασία για την εφαρμογή 
διατάξεων του άρθρου 16 του ν. 1798/88, όπως ισχύουν, 
αποφασίζουμε: 

Άρθρο 1 

Πεδίο εφαρμογής 

1. Οι διατάξεις της παρούσας απόφασης έχουν εφαρ¬ 
μογή για την απαλλαγή από το τέλος ταξινόμησης και 
τα τέλη κυκλοφορίας επιβατικών αυτοκινήτων που πα- 
ραλαμβάνονται από άτομα με αναπηρίες. 

2. Δικαιούχο πρόσωπα των ανωτέρω απαλλαγών είναι 
οιΈλληνες πολίτες και πολίτες των άλλων κρατών με¬ 
λών της Ευρωπαϊκής Ένωσης, οι οποίοι εμπίπτουν στις 
κατηγορίες παθήσεων του άρθρου 16 παράγραφος 1 
περ. Α, Β, και Γ του ν. 1798/88, όπως ισχύει, εφόσον 
έχουν την κατοικία τους ή τη συνήθη διαμονή τους 
στην Ελλάδα. 

Αρθρο 2 

Ορισμοί 

Για τη χορήγηση των ανωτέρω απαλλαγών: 

α) Ως «κατοικία» νοείται ο τόπος της κύριας και μό¬ 
νιμης εγκατάστασης, κατά την έννοια του άρθρου 51 
του Αστικού Κώδικα. 

β) Ως «συνήθης διαμονή» νοείται ο τόπος συνήθους 
διαμονής λόγω προσωπικών και επαγγελματικών δε¬ 
σμών ή σε περίπτωση ατόμου χωρίς επαγγελματικούς 
δεσμούς, λόγω προσωπικών δεσμών, από τους οποίους 
προκύπτουν στενοί δεσμοί του ατόμου αυτού και του 
τόπου όπου κατοικεί, συμπεριλαμβανομένης της ύπαρ¬ 
ξης δευτερεύουσας κατοικίας. 

Αρθρο 3 

Απαιτούμενα δικαιολογητικά 

1. Γ ια τη χορήγηση της απαλλαγής από το τέλος τα¬ 
ξινόμησης κατατίθενται στην αρμόδια αρχή τελωνισμού 
του αυτοκινήτου τα ακόλουθα δικαιολογητικά: 

α) Αίτηση του ενδιαφερομένου, με την οποία ζητείται 
η απαλλαγή από το τέλος ταξινόμησης δυνάμει του 
άρθρου 16 παράγραφος 1 του ν. 1798/88 και στην οποία 
αναγράφονται τα πλήρη στοιχεία της ταυτότητάς του, 
ο τόπος κατοικίας του, καθώς και τα πλήρη στοιχεία 
του αυτοκινήτου. 

β) Υπεύθυνη δήλωση του ν. 1599/86, με την οποία ο 
ενδιαφερόμενος δηλώνει: 

αα) Ότι δεν έχει παραλάβει άλλο αυτοκίνητο με τις 
διατάξεις απαλλαγής από το τέλος ταξινόμησης. Σε 
περίπτωση όπου έχει παραλάβει κατά το παρελθόν 
άλλο αυτοκίνητο με τις ίδιες διατάξεις, προκειμένου 
να παραλάβει άλλο αυτοκίνητο ατελώς στην υπεύθυνη 
δήλωση δηλώνει τον τρόπο τελωνειακής τακτοποίησης 
του προηγούμενου αυτοκινήτου. 

ββ) Ότι δεν έχει στην κατοχή του άλλο αυτοκίνητο, το 
οποίο έχει παραληφθεί με καθεστώς ατέλειας. 

γγ) Ότι δεν έχει προσφύγει στη Δευτεροβάθμια Υγει¬ 
ονομική Επιτροπή των ΚΕ.Π.Α. 

γ) Γνωμάτευση Πιστοποίησης Αναπηρίας από Πρω¬ 
τοβάθμια ή Δευτεροβάθμια Υγειονομική Επιτροπή των 
ΚΕ.Π.Α. 

δ) Ιατρική βεβαίωση του ΚΕ.Π.Α. αναφορικά με αποτε¬ 
λέσματα εξέτασης ατόμου με αναπηρία για τη χορήγη¬ 
ση της απαλλαγής από το τέλος ταξινόμησης δυνάμει 
του άρθρου 16 του ν. 1798/88, από την οποία προκύπτει 
η υπαγωγή του ενδιαφερομένου στις εν λόγω διατάξεις 
και ότι η συγκεκριμένη πάθηση είναι δια βίου. 

ε) Το κατά περίπτωση προβλεπόμενο τελωνειακό πα¬ 
ραστατικό τελωνισμού του αυτοκινήτου. 

2. Για τη χορήγηση της απαλλαγής από τα τέλη κυκλο¬ 
φορίας κατατίθενται στην αρμόδια ΔΟΥ τα ακόλουθα 
δικαιολογητικά: 

α) Αίτηση, με την οποία ζητείται η απαλλαγή από τα 
τέλη κυκλοφορίας βάσει των διατάξεων του άρθρου 16 
του ν. 1798/1988 (166 Α'), όπως ισχύει. 

β) Υπεύθυνη δήλωση του ν. 1599/86, με την οποία ο 
ενδιαφερόμενος δηλώνει ότι δεν έχει προσφύγει στη 
Δευτεροβάθμια Υγειονομική Επιτροπή των ΚΕ.Π.Α. 

γ) Γνωμάτευση Πιστοποίησης Αναπηρίας από Πρω¬ 
τοβάθμια ή Δευτεροβάθμια Υγειονομική Επιτροπή των 
ΚΕ.Π.Α. 

δ) Ιατρική βεβαίωση του ΚΕ.Π.Α. αναφορικά με αποτε¬ 
λέσματα εξέτασης ατόμου με αναπηρία για τη χορήγη¬ 
ση της απαλλαγής από τα τέλη κυκλοφορίας δυνάμει 
του άρθρου 16 του ν. 1798/88. 

3. Γ ια την απόδειξη της κατοικίας και της συνήθους 
διαμονής προσκομίζονται στην αρμόδια αρχή συνδυ¬ 
αστικά κατά περίπτωση τα ακόλουθα δικαιολογητικά: 

α) Στοιχεία του δικαιούχου: 

- Διαβατήριο ή δελτίο ταυτότητας. 


- Υπηκοότητα. Αν δεν είναι'Ελληνας υπήκοος να έχει 
άδεια διαμονής και εργασίας των αρμοδίων αρχών. 

β) Τόπος διαμονής του δικαιούχου: 

- Ιδιόκτητη ή μισθωμένη κατοικία. 

- Στοιχεία διαφόρων τρεχουσών συναλλαγών (τρα¬ 
πεζικοί λογαριασμοί, λογαριασμοί παροχής υπηρεσιών 
κοινής ωφέλειας). 

- Επαγγελματική δραστηριότητα του/της δικαιούχου 
και του/της συζύγου. 

- Βεβαιώσεις φοίτησης τέκνων, τα οποία συγκατοικούν 
με τους γονείς ή των οποίων έχουν τη γονική μέριμνα/ 
επιμέλεια. 

- Βεβαίωση δημοτολογίου της πόλης όπου είναι εγκα¬ 
τεστημένος. 

γ) Στοιχεία εργασίας του δικαιούχου προσώπου: 

- Σύμβαση εργασίας ή άδεια άσκησης επαγγέλματος. 

- Υποβολή εκκαθαριστικού σημειώματος δήλωσης φο¬ 
ρολογίας εισοδήματος. 

- Βεβαίωση κοινωνικής ασφάλισης. 

Αρθρο 4 

Χορήγηση των απαλλαγών 

1. Για τη χορήγηση της απαλλαγής από το τέλος ταξι¬ 
νόμησης η αρμόδια τελωνειακή αρχή, μετά την εξέταση 
των κατά περίπτωση προβλεπόμενων δικαιολογητικών 
του άρθρου 3 της παρούσας και τη διαπίστωση της 
πλήρωσης των προϋποθέσεων για τη χορήγηση της 
απαλλαγής, εκδίδει απόφαση ατελείας κατά τα ειδικό¬ 
τερα οριζόμενα από τις κείμενες διατάξεις. 

2. Για τη χορήγηση της απαλλαγής από τα τέλη κυ¬ 
κλοφορίας, μετά την εξέταση των κατά περίπτωση 
δικαιολογητικών του άρθρου 3 της παρούσας και τη 
διαπίστωση της πλήρωσης των προϋποθέσεων για τη 
χορήγηση της απαλλαγής, εκδίδεται η σχετική απόφα¬ 
ση, αποκλειστικά και μόνο, από τον κατά τα ως άνω 
αρμόδιο Προϊστάμενο Δ.Ο.Υ. 

Αρθρο 5 

Τελικές διατάξεις 

1. Από την έναρξη ισχύος της παρούσας η αριθμ. Δ18Α 
5027038 ΕΞ2013/17-7-2013 απόφαση Υπουργού Οικονο¬ 
μικών (ΦΕΚ 1869/Β') καταργείται. 

2. Η παρούσα απόφαση ισχύει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

